# desromantitzar
## Català

   * Pronúncia:
       Oriental: central /dəz.ru.mən.tiˈd͡za/ balear /dəz.ro.mən.tiˈd͡za/, /dəz.ru.mən.tiˈd͡za/ Occidental: nord-occidental /dez.ro.man.tiˈd͡za/ valencià /dez.ro.man.tiˈzaɾ/, /dez.ro.man.tiˈza/
   * Rimes: -a(ɾ)
   * Etimologia: Del prefix des- i romantitzar, segle XXI.

### Verb

desromantitzar trans.
* (neologisme) Deixar de romantitzar.
    «La banda pretén reflexionar i desromantitzar la concepció de l'ascens social dins el món capitalista actual. "Tots nosaltres estem plagats d'il·lusions a les quals aspirem d'aquí a uns anys. En realitat, però, tot són mentides. Mires al teu voltant i som molt normals i corrents", explica el vallesà.» (Sergi Núñez, «El reggaeton més 'underground' de Cronopios», Enderrock, set. 2021)
    «El confinament és un repte, un desafiament personal i ciutadà, i cal desromantitzar-lo. Per bé que tots els individus som diferents, i que per als més introvertits no suposi cap gran sacrifici, la reclusió no encaixa amb el caràcter llatí, que és propens a la vida al carrer i minimitza el temps de permanència a casa.» (Toni Pascual, «Foucault, el coronavirus i el confinament», Núvol, març 2020)
    «Però encara hi ha una cosa pitjor: Que hi ha una sèrie de gent que no han intervingut en absolut en què el llibre sigui creat, que propicien descàrregues pirates. Tothom els veu com una mena de Robin Hoods que posen la cultura a l’abast de tothom, que a mi em sembla fantàstic que ho estigui, però el que em sap greu és que les pàgines de descàrrega il·legal no ho fan per amor a la cultura, ni molt menys, ho fan per diners, cobren de la publicitat. I els cercadors i les telefòniques que et serveixen l’ADSL també s’enriqueixen... Per tant ens agradaria desromantitzar una mica aquesta gent, perquè estan menyspreant la feina de molts i s’estan aprofitant d’una cosa que no és seva.» (Laura Aznar, «Bel Olid: "Tenim una generació de dones a les quals ens sua la figa l’aprovació dels homes"», Públic, Barcelona, feb. 2017)
    «Aquest estil vol desromantitzar les relacions amb les dones i exagera el poder tecnològic masculí. Denski i Sholle (1992) afirmen que el heavy serveix per fer front a la por davant el sexe femení. La dona no hi té cabuda. En prendre la feminitat, es deixa de necessitar a la dona. Es tracta, en part, d'una paròdia. Encara que es pot desviar d'algunes definicions tradicionals dels gèneres, això deixa intacte el cor construït de la identitat de gènere basada en els sexes binaris i en les relacions de gènere asimètricament dominants.» (Roger Martínez Sanmartí, «Cultura juvenil i gènere: Una reflexió teòrica sobre l'espai social juvenil i l'emergència de noves formes culturals associades al consum i el gènere», Generalitat de Catalunya, des. 2002, →ISBN)
    «Anys després, treballant a Kènia en un moment en què Al Shabab feia volar autobusos cada setmana, l’amarga sensació de la inseguretat em va fer desromantitzar aquella idea idíl·lica del periodisme internacional. Després de la por, la covardia i la ràbia de no ser prou periodista. Prou valenta, prou forta o prou professional.» (Sara Montesinos, «Desromantitzar el dolor», Mèdia.cat, maig 2021)

#### Sinònims

* desmitificar, desidealitzar

#### Conjugació

Paradigmes de flexió: desromantitzo, desromantitza, desromantitzem

#### Traduccions

* Anglès: deromantize $^{(en)}$, deromantise $^{(en)}$ (britànic)
* Castellà: desromantizar $^{(es)}$

### Miscel·lània

* Síl·labes: des·ro·man·tit·zar (5)